
	1. Parengto projekto tikslai ir uždaviniai.

	Sutikti perimti Šilutės rajono savivaldybės nuosavybėn savarankiškosioms savivaldybių funkcijoms įgyvendinti valstybei nuosavybės teise priklausantį Klaipėdos apskrities Ievos Simonaitytės viešosios bibliotekos patikėjimo teise valdomą ilgalaikį ir trumpalaikį materialųjį turtą pagal priedą.
Perimtą turtą perduoti patikėjimo teise valdyti, naudoti ir disponuoti juo Šilutės rajono savivaldybės Fridricho Bajoraičio viešajai bibliotekai įstatuose numatytai veiklai vykdyti.

	2. Kaip šiuo metu yra sureguliuoti projekte aptarti klausimai.

	Vadovaujantis Lietuvos Respublikos vietos savivaldos įstatymo 6 straipsnio 13 punktu, savarankiškoji savivaldybių funkcija yra: gyventojų bendrosios kultūros ugdymas ir etnokultūros puoselėjimas (dalyvavimas kultūros plėtros projektuose, muziejų, teatrų, kultūros centrų ir kitų kultūros įstaigų steigimas, reorganizavimas, pertvarkymas, likvidavimas ir jų veiklos priežiūra, savivaldybių viešųjų bibliotekų steigimas, reorganizavimas, pertvarkymas ir jų veiklos priežiūra).
Vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, išimtinė savivaldybės tarybos kompetencija yra sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, Savivaldybė turtą įgyja savivaldybės tarybos sutikimu perimdama valstybės turtą savivaldybių savarankiškosioms funkcijoms įgyvendinti, kai šis turtas perduodamas savivaldybių nuosavybėn pagal Vyriausybės nutarimus šio įstatymo 20 straipsnio 1 dalies 4, 5 ir 6 punktuose nustatytais atvejais.  
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, Savivaldybių turtą patikėjimo teise valdo, naudoja ir disponuoja juo savivaldybių institucijos, įstaigos ir organizacijos, savivaldybių įmonės pagal įstatymus savivaldybių tarybų sprendimuose nustatyta tvarka. Šioje dalyje nurodyti savivaldybių turto patikėjimo teisės subjektai turi teisę priimti sprendimus, susijusius su savivaldybių turto valdymu, naudojimu ir disponavimu juo, išskyrus sprendimus, susijusius su šio turto perleidimu kitų asmenų nuosavybėn ar su daiktinių teisių suvaržymu, jeigu kiti įstatymai nenustato kitaip.
Klaipėdos apskrities Ievos Simonaitytės viešoji biblioteka bendradarbiauja su  Šilutės rajono savivaldybės Fridricho Bajoraičio viešąja biblioteka įgyvendindama projektą „Inovatyvūs Lietuvos bibliotekų skaitymo skatinimo sprendimai vaikų ir jaunimo socialinių santykių kūrimui su aplinka“, kuris finansuojamas 2014–2021 m. Europos ekonominės erdvės finansinio mechanizmo priemonės „Kultūros prieinamumo plėtojimas ir kultūrinio švietimo stiprinimas“ lėšomis. Klaipėdos apskrities Ievos Simonaitytės viešoji biblioteka 2023-05-03 raštu Nr. 2023-S-95 „Dėl turto perdavimo klausimo įtraukimo į planuojamą savivaldybės tarybos posėdžio darbotvarkę“ prašo priimti Savivaldybės tarybos sprendimą dėl sutikimo perimti savivaldybės nuosavybėn projekto vykdymo metu įsigytą turtą.

	3. Kokių pozityvių rezultatų laukiama.

	[bookmark: _GoBack]Šilutės rajono savivaldybės Fridricho Bajoraičio viešajai bibliotekai bus perduotas turtas, reikalingas įstatuose numatytai veiklai vykdyti.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Galiojančių bei keistinų aktų nėra; Kolegijos ar mero priimamų aktų nereikia.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Antikorupcinio vertinimo atlikti nereikia.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Klaipėdos apskrities Ievos Simonaitytės viešosios bibliotekos 2023-05-03 raštas Nr. 2023-S-95 „Dėl turto perdavimo klausimo įtraukimo į planuojamą savivaldybės tarybos posėdžio darbotvarkę“.

	8. Projekto autorius ar autorių grupė.

	Daiva Thumat, Ūkio skyriaus vyriausioji specialistė.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Klaipėdos apskrities Ievos Simonaitytės viešosios bibliotekos, Šilutės rajono savivaldybės Fridricho Bajoraičio viešajai bibliotekai.

	10. Kiti, autorių nuomone, reikalingi pagrindimai ir paaiškinimai.

	Papildoma medžiaga pridedama.




Ūkio skyriaus vyriausioji specialistė				        		       Daiva Thumat

